title: Provedbena uredba Komisije (EU) 2020/1060 оd 13. srpnja 2020. o odobrenju izmjena specifikacije za zaštićenu oznaku izvornosti ili zaštićenu oznaku zemljopisnog podrijetla („Terrazze Retiche di Sondrio” (ZOZP))

text:
                  20.7.2020

                  HR

                  Službeni list Europske unije

                  L 232/41

         PROVEDBENA UREDBA KOMISIJE (EU) 2020/1060
         оd 13. srpnja 2020.
         o odobrenju izmjena specifikacije za zaštićenu oznaku izvornosti ili zaštićenu oznaku zemljopisnog podrijetla („Terrazze Retiche di Sondrio” (ZOZP))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 99.,
         budući da:

                     (1)

                     Komisija je ispitala zahtjev za odobrenje izmjene specifikacije za zaštićenu oznaku zemljopisnog podrijetla „Terrazze Retiche di Sondrio”, koji je dostavila Italija u skladu s člankom 105. Uredbe (EU) br. 1308/2013. Promjene uključuju promjenu naziva „Terrazze Retiche di Sondrio” u „Alpi Retiche”.

                     (2)

                     Komisija je zahtjev za odobrenje izmjena specifikacije objavila u Službenom listu Europske unije u skladu s člankom 97. stavkom 3. Uredbe (EU) br. 1308/2013 (2).

                     (3)

                     Komisiji nije dostavljen ni jedan prigovor u skladu s člankom 98. Uredbe (EU) br. 1308/2013.

                     (4)

                     Stoga je primjereno odobriti izmjenu specifikacije u skladu s člankom 99. Uredbe (EU) br. 1308/2013.

                     (5)

                     Mjere predviđene u ovoj Uredbi u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije povezana s nazivom „Terrazze Retiche di Sondrio” (ZOZP).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. srpnja 2020.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 347, 20.12.2013., str. 671.

            (2)  SL C 63, 26.2.2020., str. 6.


title: Provedbena uredba Komisije (EU) 2020/1062 оd 13. srpnja 2020. o zaštiti naziva „Csopak”/„Csopaki” (ZOI) u skladu s člankom 99. Uredbe (EU) br. 1308/2013 Europskog parlamenta i Vijeća

text:
                  20.7.2020

                  HR

                  Službeni list Europske unije

                  L 232/43

         PROVEDBENA UREDBA KOMISIJE (EU) 2020/1062
         оd 13. srpnja 2020.
         o zaštiti naziva „Csopak”/„Csopaki” (ZOI) u skladu s člankom 99. Uredbe (EU) br. 1308/2013 Europskog parlamenta i Vijeća
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 99.,
         budući da:

                     (1)

                     U skladu s člankom 97. stavcima 2. i 3. Uredbe (EU) br. 1308/2013 Komisija je ispitala zahtjev Mađarske za upis naziva „Csopak”/„Csopaki” u registar te ga je objavila u Službenom listu Europske unije (2).

                     (2)

                     Komisiji nije dostavljen ni jedan prigovor u skladu s člankom 98. Uredbe (EU) br. 1308/2013.

                     (3)

                     U skladu s člankom 99. Uredbe (EU) br. 1308/2013 naziv „Csopak”/„Csopaki” trebalo bi zaštititi i upisati u registar iz članka 104. te uredbe.

                     (4)

                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Zaštićuje se naziv „Csopak”/„Csopaki” (ZOI).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. srpnja 2020.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 347, 20.12.2013., str. 671.

            (2)  SL C 70, 4.3.2020., str. 12.


title: Provedbena uredba Komisije (EU) 2020/1063 оd 13. srpnja 2020. o zaštiti naziva „Achterhoek – Winterswijk” (ZOI) u skladu s člankom 99. Uredbe (EU) br. 1308/2013 Europskog parlamenta i Vijeća

text:
                  20.7.2020

                  HR

                  Službeni list Europske unije

                  L 232/44

         PROVEDBENA UREDBA KOMISIJE (EU) 2020/1063
         оd 13. srpnja 2020.
         o zaštiti naziva „Achterhoek – Winterswijk” (ZOI) u skladu s člankom 99. Uredbe (EU) br. 1308/2013 Europskog parlamenta i Vijeća
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 99.,
         budući da:

                     (1)

                     U skladu s člankom 97. stavcima 2. i 3. Uredbe (EU) br. 1308/2013, Komisija je ispitala zahtjev Nizozemske za upis naziva „Achterhoek – Winterswijk” te ga objavila u Službenom listu Europske unije (2).

                     (2)

                     Komisiji nije dostavljen ni jedan prigovor u skladu s člankom 98. Uredbe (EU) br. 1308/2013.

                     (3)

                     U skladu s člankom 99. Uredbe (EU) br. 1308/2013 naziv „Achterhoek – Winterswijk” trebalo bi zaštititi i upisati u registar iz članka 104. te uredbe.

                     (4)

                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Zaštićuje se naziv „Achterhoek – Winterswijk” (ZOI).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. srpnja 2020.

                  Za Komisiju

                  U ime predsjednice,

               Janusz WOJCIECHOWSKI

                  Član Komisije

            (1)  SL L 347, 20.12.2013., str. 671.

            (2)  SL C 94, 23.3.2020., str. 4.


title: Provedbena uredba Komisije (EU) 2020/1064 оd 13. srpnja 2020. o zaštiti naziva „delle Venezie”/„Beneških okolišev” (ZOI) u skladu s člankom 99. Uredbe (EU) br. 1308/2013 Europskog parlamenta i Vijeća

text:
                  20.7.2020

                  HR

                  Službeni list Europske unije

                  L 232/45

         PROVEDBENA UREDBA KOMISIJE (EU) 2020/1064
         оd 13. srpnja 2020.
         o zaštiti naziva „delle Venezie”/„Beneških okolišev” (ZOI) u skladu s člankom 99. Uredbe (EU) br. 1308/2013 Europskog parlamenta i Vijeća
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 99.,
         budući da:

                     (1)

                     U skladu s člankom 97. stavcima 2. i 3. Uredbe (EU) br. 1308/2013 Komisija je ispitala zahtjev Italije za upis naziva „delle Venezie”/„Beneških okolišev” u registar te ga potom objavila u Službenom listu Europske unije (2).

                     (2)

                     Komisiji nije dostavljen ni jedan prigovor u skladu s člankom 98. Uredbe (EU) br. 1308/2013.

                     (3)

                     U skladu s člankom 99. Uredbe (EU) br. 1308/2013 naziv „delle Venezie”/„Beneških okolišev” trebalo bi zaštititi i upisati u registar iz članka 104. te uredbe.

                     (4)

                     Mjere predviđene u ovoj Uredbi u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Naziv „delle Venezie”/„Beneških okolišev” (ZOI) zaštićuje se.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. srpnja 2020.

                  Za Komisiju

                  u ime predsjednice,

               Janusz WOJCIECHOWSKI

                  Član Komisije

            (1)  SL L 347, 20.12.2013., str. 671.

            (2)  SL C 58, 21.2.2020., str. 21.


title: Provedbena uredba Komisije (EU) 2020/1065 оd 13. srpnja 2020. o odobrenju izmjena specifikacije za zaštićenu oznaku izvornosti ili zaštićenu oznaku zemljopisnog podrijetla („delle Venezie” (ZOZP))

text:
                  20.7.2020

                  HR

                  Službeni list Europske unije

                  L 232/46

         PROVEDBENA UREDBA KOMISIJE (EU) 2020/1065
         оd 13. srpnja 2020.
         o odobrenju izmjena specifikacije za zaštićenu oznaku izvornosti ili zaštićenu oznaku zemljopisnog podrijetla („delle Venezie” (ZOZP))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 99.,
         budući da:

                     (1)

                     Komisija je ispitala zahtjev za odobrenje izmjene specifikacije za zaštićenu oznaku zemljopisnog podrijetla „delle Venezie”, koji je podnijela Italija u skladu s člankom 105. Uredbe (EU) br. 1308/2013. Promjene uključuju promjenu naziva „delle Venezie” u „Trevenezie”/„Tri Benečije”.

                     (2)

                     Komisija je zahtjev za odobrenje izmjene specifikacije objavila u Službenom listu Europske unije u skladu s člankom 97. stavkom 3. Uredbe (EU) br. 1308/2013 (2).

                     (3)

                     Komisiji nije dostavljen ni jedan prigovor u skladu s člankom 98. Uredbe (EU) br. 1308/2013.

                     (4)

                     Stoga je primjereno odobriti izmjenu specifikacije u skladu s člankom 99. Uredbe (EU) br. 1308/2013.

                     (5)

                     Mjere predviđene u ovoj Uredbi u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije povezana s nazivom „delle Venezie” (ZOZP).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. srpnja 2020.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 347, 20.12.2013., str. 671.

            (2)  SL C 63, 26.2.2020., str. 17.


title: Provedbena uredba Komisije (EU) 2020/1070 оd 20. srpnja 2020. o određivanju značajki bežičnih pristupnih točaka kratkog dometa u skladu s člankom 57. stavkom 2. Direktive (EU) 2018/1972 Europskog parlamenta i Vijeća o Europskom zakoniku elektroničkih komunikacija (Tekst značajan za EGP)

text:
                  21.7.2020

                  HR

                  Službeni list Europske unije

                  L 234/11

         PROVEDBENA UREDBA KOMISIJE (EU) 2020/1070
         оd 20. srpnja 2020.
         o određivanju značajki bežičnih pristupnih točaka kratkog dometa u skladu s člankom 57. stavkom 2. Direktive (EU) 2018/1972 Europskog parlamenta i Vijeća o Europskom zakoniku elektroničkih komunikacija
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu (EU) 2018/1972 Europskog parlamenta i Vijeća od 11. prosinca 2018. o Europskom zakoniku elektroničkih komunikacija (1), a posebno njezin članak 57. stavak 2.
         budući da:

                     (1)

                     Kako je navedeno u Direktivi (EU) 2018/1972, budući da je vjerojatno da će bežične pristupne točke kratkog dometa i male snage pozitivno utjecati na korištenje radiofrekvencijskim spektrom i na razvoj bežičnih komunikacija u Uniji, trebalo bi olakšati njihovo postavljanje tako da se za njega ne zahtijevaju dozvole.

                     (2)

                     Bežična pristupna točka kratkog dometa sastoji se od raznih radnih elemenata, kao što su jedinica za obradu signala, radijska jedinica, antenski sustav, kabelske veze i kućište. U određenim slučajevima antenski sustav ili neki njegovi dijelovi mogu se instalirati odvojeno od drugih elemenata bežične pristupne točke kratkog dometa te povezati namjenskim kabelima. Taj se koncept upotrebljava za distribuirane antenske ili radijske sustave koje upotrebljava jedan operator ili više njih. Bežična pristupna točka kratkog dometa može biti izvedena tako da se njome mogu koristiti dva ili više korisnika radiofrekvencijskog spektra.

                     (3)

                     Kako bi se zajamčilo prihvaćanje u javnosti i održivo postavljanje, bežične pristupne točke kratkog dometa iz članka 57. stavka 1. drugog podstavka Direktive (EU) 2018/1972 trebale bi biti vizualno neupadljive. Kako bi se to postiglo, te pristupne točke ne bi trebale biti vidljive javnosti ili bi na nosivu konstrukciju trebale biti postavljene na vizualno neupadljiv način. Tijekom njihova rada trebala bi biti osigurana visoka razina zaštite javnog zdravlja, kako je utvrđeno u Preporuci Vijeća 1999/519/EZ (2).

                     (4)

                     Direktivom 2014/53/EU Europskog parlamenta i Vijeća (3) propisuje se da se radijska oprema, uključujući bežične pristupne točke kratkog dometa, izrađuje tako da se osigura zaštita zdravlja i sigurnosti ljudi.

                     (5)

                     Fizičke i tehničke značajke bežičnih pristupnih točaka kratkog dometa iz članka 57. stavka 1. drugog podstavka Direktive (EU) 2018/1972 trebalo bi stoga definirati s obzirom na najveći obujam, ograničenje mase i najveću snagu emisije. Odabir najvećeg obujma radi ograničenja vizualne upadljivosti bežične pristupne točke kratkog dometa trebao bi biti takav da omogućuje fleksibilnost i prilagodljivost izvedbe fizičkim i tehničkim karakteristikama nosive konstrukcije.

                     (6)

                     Studija „Light Deployment Regime for Small-Area Wireless Access Points (SAWAPs) (4)” (Pojednostavnjena rješenja za postavljanje bežičnih pristupnih točaka kratkog dometa), koju je naručila Komisija, pokazala je da bi ograničenje obujma od 30 litara trebalo biti dovoljno za smještaj glavnih elemenata bežične pristupne točke kratkog dometa, a da se pritom zadrži neupadljivost. Taj bi najveći obujam trebao vrijediti za svako postavljanje bežične pristupne točke kratkog dometa koju koristi jedan ili više korisnika radiofrekvencijskog spektra te na postavljanje više bežičnih pristupnih točaka kratkog dometa na isti infrastrukturni element male površine, kao što je stup ulične rasvjete, semafor, reklamni pano ili autobusna postaja, gdje bi zbog fizičkih dimenzija elementa ili gustoće na danoj površini vjerojatno nastala vizualna zakrčenost.

                     (7)

                     Bežične pristupne točke kratkog dometa trebale bi biti u skladu s europskom normom EN 62232:2017 (5)„Određivanje jakosti, gustoće snage i SAR-a RF polja u blizini radiokomunikacijskih baznih postaja za potrebe vrednovanja ljudske izloženosti”. U toj se normi daje metoda za postavljanje baznih postaja s obzirom na njihovu snagu odašiljanja za potrebe ocjenjivanja izloženosti ljudi elektromagnetskim poljima („EMP”) i usklađena je s ograničenjima utvrđenima u Preporuci 1999/519/EZ. Na tu se normu upućuje i u odjeljku 6.1. europske usklađene norme EN 50401:2017 „Norma za proizvode za pokazivanje sukladnosti opreme bazne postaje s granicama izloženosti radiofrekvencijskom elektromagnetskom polju (110 MHz–100 GHz), kada je puštena u rad”, u vezi s ocjenom sukladnosti bežične pristupne točke koja je stavljena u uporabu u njezinu operativnom okruženju s ograničenjima izloženosti EMF-a utvrđenima u Preporuci 1999/519/EZ.

                     (8)

                     Norma EN 62232:2017 primjenjuje na sve vrste baznih postaja, razvrstanih u pet instalacijskih razreda koji odgovaraju različitim ograničenjima ekvivalentne izotropno izračene snage (EIRP): nekoliko milivata (razred E0), 2 vata (razred E2), 10 vata (razred E10), 100 vata (razred E100) te više od 100 vata (razred E+). S obzirom na sigurnosnu udaljenost iz te norme koju treba poštovati pri instalaciji i na to da je Direktivom (EU) 2018/1972 uređeno da bi bežične pristupne točke kratkog dometa trebale biti oprema male snage, ova bi se Uredba trebala primjenjivati samo na instalacijske razrede E0, E2 i E10. U tablici 2. u točki 6.2.4. norme EN 62232:2017 zahtijeva se da najniži odašiljački dio antene iz razreda E10 bude na visini od najmanje 2,2 metra iznad javnog pješačkog puta kako bi se osigurala udaljenost od najmanje 20 cm između glavne latice antene i tijela čovjeka visokog 2 m (6).

                     (9)

                     Zbog estetskih bi razloga instalaciju bežičnih pristupnih točaka kratkog dometa iz razreda E10, koje će vjerojatno koristiti najveći dopušteni obujam od 30 litara, trebalo dopustiti samo u velikim zatvorenim prostorima s visinom stropa od najmanje 4 metra, kao što su muzeji, stadioni, konferencijski centri, zračne luke, postaje podzemne željeznice, željezničke postaje ili trgovački centri.

                     (10)

                     Bežična pristupna točka kratkog dometa ne bi smjela ugrožavati stabilnost nosive konstrukcije na koju je instalirana niti zbog svoje mase ili oblika iziskivati strukturna pojačanja te nosive konstrukcije.

                     (11)

                     Kako bi se nadležnim tijelima omogućili nadzor i praćenje, osobito u slučaju nekoliko susjednih ili zajedno postavljenih bežičnih pristupnih točaka kratkog dometa, svaki operator koji je postavio bežične pristupne točke kratkog dometa iz razreda E2 ili E10 u skladu sa značajkama utvrđenima u ovoj Uredbi trebao bi o toj instalaciji pravodobno obavijestiti nadležno tijelo. Radi toga bi operator najkasnije dva tjedna od instalacije trebao nadležnom tijelu dostaviti obavijest o instalaciji, koja sadržava mjesto i tehničke karakteristike tih pristupnih točaka te izjavu u sukladnosti instalacije s odredbama ove Uredbe. Kako bi se osigurao jednostavan postupak u svim državama članicama, tu bi obavijest trebalo dostavljati jedinstvenoj informacijskoj točki, kao što je ona uspostavljena na temelju Direktive 2014/61/EU Europskog parlamenta i Vijeća (7).

                     (12)

                     Ovom Uredbom ne bi se trebale dovoditi u pitanje ovlasti država članica da utvrde agregirane razine EMP-a nastalog zbog kolokacija ili agregacija bežičnih pristupnih točaka kratkog dometa iz članka 57. stavka 1. drugog podstavka Direktive (EU) 2018/1972, kao i drugih vrsta baznih postaja, na lokalnom području kako bi osigurale njihovu usklađenost s važećim ograničenjima ukupne izloženosti u skladu s pravom Unije na drugi način osim izdavanjem pojedinačnih dozvola povezanih s postavljanjem bežičnih pristupnih točaka kratkog dometa.

                     (13)

                     Ako se u budućnosti relevantne norme izmijene te se počnu primjenjivati na bežične pristupne točke kratkog dometa koje upotrebljavaju aktivne antenske sustave, takve pristupne točke ne bi trebale biti obuhvaćene pravilima koja omogućuju izuzeće od obveze ishođenja dozvole.

                     (14)

                     Primjenu ove Uredbe trebalo bi redovito pratiti kako bi se olakšalo njezino preispitivanje, uzimajući u obzir eventualna ažuriranja europske norme EN 62232 ili druge promjene u normizaciji, posebno u pogledu upotrebe aktivnih antenskih sustava, napretka najmodernije tehnologije bežičnih pristupnih točaka kratkog dometa, potrebu da se omoguće višestruki pojasevi i zajednička (višeoperatorska) rješenja te eventualno ažuriranje Preporuke 1999/519/EZ.

                     (15)

                     Ovom Uredbom ne bi se trebale dovoditi u pitanje nacionalne mjere koje se odnose na sigurnost, pružanje komunalnih usluga, poštovanje privatnog vlasništva, uključujući pravo vlasnika na određivanje namjene svoje imovine, te na pravo puta u pogledu povezivanja bežične pristupne točke kratkog dometa sa širom mrežom u skladu s pravom Unije.

                     (16)

                     Ovom Uredbom ne bi se trebala dovoditi u pitanje primjena eventualnih blažih režima na nacionalnoj razini za postavljanje bežičnih pristupnih točaka kratkog dometa.

                     (17)

                     Budući da se Direktiva (EU) 2018/1972 počinje primjenjivati 21. prosinca 2020., ova bi se Uredba trebala primjenjivati od istog datuma.

                     (18)

                     Mjere predviđene ovom Uredbom u skladu su s mišljenjem Odbora za komunikacije,

               DONIJELA JE OVU UREDBU:

            Članak 1.
            Ovom Uredbom utvrđuju se fizičke i tehničke značajke bežičnih pristupnih točaka kratkog dometa iz članka 57. stavka 1. drugog podstavka Direktive (EU) 2018/1972.
            Ova Uredba ne primjenjuje se na bežične pristupne točke kratkog dometa s aktivnim antenskim sustavom.

            Članak 2.
            Za potrebe ove Uredbe primjenjuju se sljedeće definicije:

                        (1)

                        „ekvivalentna izotropna izračena snaga” ili „EIRP” znači umnožak snage privedene anteni i dobitka antene u danom smjeru u odnosu na izotropnu antenu (apsolutni ili izotropni dobitak);

                        (2)

                        „antenski sustav” znači hardverski dio bežične pristupne točke kratkog dometa koji zrači radiofrekvencijsku energiju radi pružanja bežične povezivosti krajnjim korisnicima;

                        (3)

                        „aktivni antenski sustav” ili „AAS” znači antenski sustav s kontinuiranim prilagođavanjem amplitude i/ili faze između elemenata antene kojim se postiže dijagram zračenja koji se mijenja ovisno o kratkotrajnim promjenama u radiookolini. To ne obuhvaća dugoročnu promjenu oblika snopa kao što je fiksni električni nagib nadolje. Ako je bežična pristupna točka kratkog dometa opremljena AAS-om, on je integrirani dio te pristupne točke;

                        (4)

                        „zatvoreni prostor” znači svaki prostor, uključujući prijevozna sredstva, koji ima strop, krov ili fiksnu ili pomičnu konstrukciju ili napravu koja može natkriti sav taj prostor te koji je, osim vrata, prozora i prolaza, u potpunosti omeđen zidovima ili pregradama, trajno ili privremeno, bez obzira na vrstu materijala od kojeg su izrađeni krov, zidovi ili pregrade te bez obzira na to je li konstrukcija trajna ili privremena;

                        (5)

                        „otvoreni prostor” znači svaki prostor koji nije zatvoreni prostor.

            Članak 3.

               1.   Bežične pristupne točke kratkog dometa iz članka 57. stavka 1. drugog podstavka Direktive (EU) 2018/1972 ispunjavaju zahtjeve iz europske norme utvrđene u točki B Priloga ovoj Uredbi te su:

                           (a)

                           potpuno i sigurno ugrađene u svoju nosivu konstrukciju, pa nisu vidljive javnosti; ili

                           (b)

                           su u skladu s uvjetima utvrđenima u točki A Priloga ovoj Uredbi.

               2.   Stavkom 1. ne dovode se u pitanje ovlasti država članica da odrede agregirane razine elektromagnetskih polja nastalih zbog kolokacija ili agregacija bežičnih pristupnih točaka kratkog dometa na lokalnom području te da osiguraju usklađenost s važećim ograničenjima ukupne izloženosti elektromagnetskim poljima u skladu s pravom Unije na drugi način osim izdavanjem pojedinačnih dozvola povezanih s postavljanjem bežičnih pristupnih točaka kratkog dometa.

               3.   Operatori koji postave bežične pristupne točke kratkog dometa iz razreda E2 ili E10 koje su u skladu s uvjetima iz stavka 1. dužni su obavijestiti nacionalno nadležno tijelo u roku od dva tjedna od postavljanja svake takve točke o instalaciji i lokaciji tih pristupnih točaka te o zahtjevima koje ispunjavaju u skladu s tim stavkom.

            Članak 4.
            Države članice redovito prate i izvješćuju Komisiju, prvi put do 31. prosinca 2021. i zatim svake godine, o primjeni ove Uredbe, osobito o primjeni članka 3. stavka 1., među ostalim i o tehnologijama koje koriste postavljene bežične pristupne točke kratkog dometa.

            Članak 5.
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 21. prosinca 2020.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 20. srpnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 321, 17.12.2018., str. 36.

            (2)  Preporuka Vijeća 1999/519/EZ od 12. srpnja 1999. o ograničavanju izloženosti stanovništva elektromagnetskim poljima (od 0 do 300 GHz) (SL L 199, 30.7.1999., str. 59.).

            (3)  Direktiva 2014/53/EU Europskog parlamenta i Vijeća od 16. travnja 2014. o usklađivanju zakonodavstava država članica o stavljanju na raspolaganje radijske opreme na tržištu i stavljanju izvan snage Direktive 1999/5/EZ (SL L 153, 22.5.2014., str. 62.).

            (4)  Smart 2018/0017, https://op.europa.eu/en/publication-detail/-/publication/463e2d3d-1d8f-11ea-95ab-01aa75ed71a1/language-en/format-PDF/source-112125706

            (5)  Primjenjivo na frekvencijski pojas 110 MHz–100 GHz.

            (6)  Prilog C.3 normi EN 62232:2017.

            (7)  Direktiva 2014/61/EU Europskog parlamenta i Vijeća od 15. svibnja 2014. o mjerama za smanjenje troškova postavljanja elektroničkih komunikacijskih mreža velikih brzina (SL L 155, 23.5.2014., str. 1.).

            PRILOG
            A.   Uvjeti iz članka 3 stavka 1. točke (b)

                        1.

                        Ukupni obujam javnosti vidljivog dijela bežične pristupne točke kratkog dometa koju koristi jedan ili više korisnika radiofrekvencijskog spektra ne smije premašiti 30 litara.

                        2.

                        Ukupni obujam javnosti vidljivih dijelova više zasebnih bežičnih pristupnih točaka kratkog dometa koje su smještene na isti infrastrukturni element pojedinačne ograničene površine, kao što su stup ulične rasvjete, semafor, reklamni pano ili autobusna postaja, ne smije premašiti 30 litara.

                        3.

                        Ako se antenski sustav i drugi elementi bežične pristupne točke kratkog dometa, kao što su radijska jedinica, digitalni procesor, jedinica za pohranu, rashladni sustav, uređaj za napajanje, kabelski priključci, posrednički elementi ili elementi za uzemljenje i pričvršćivanje, instaliraju odvojeno, nijedan njihov dio koji premašuje 30 litara ne smije biti vidljiv javnosti.

                        4.

                        Bežične pristupne točke kratkog dometa moraju biti vizualno usklađene s nosivom konstrukcijom i veličine koja je razmjerna ukupnoj veličini nosive konstrukcije, skladnog oblika, neutralnih boja, koje odgovaraju nosivoj konstrukciji ili se stapaju s njom, te imati skrivene kabele. Usto ne smiju, zajedno s drugim bežičnim pristupnim točkama kratkog dometa koje su već instalirane na istoj infrastrukturi ili u blizini, stvarati vizualnu zakrčenost.

                        5.

                        Masa i oblik bežične pristupne točke kratkog dometa takvi su da ne iziskuju strukturno ojačavanje nosive konstrukcije.

                        6.

                        Bežična pristupna točka kratkog dometa instalacijskog razreda E10 postavlja se isključivo na otvorenom prostoru ili u zatvorenom prostoru s visinom stropa od najmanje 4 m.

                  B.   Zahtjevi iz europske norme iz članka 3. stavka 1.

                        1.

                        Bežične pristupne točke kratkog dometa postavljaju se u skladu s instalacijskim razredima E0, E2 i E10 iz tablice 2. u točki 6.2.4. europske norme EN 62232:2017 „Određivanje jakosti, gustoće snage i SAR-a RF polja u blizini radiokomunikacijskih baznih postaja za potrebe vrednovanja ljudske izloženosti”.

                        2.

                        Ako je na istoj lokaciji smješteno više antenskih sustava (ili njihovih dijelova) jedne ili više bežičnih pristupnih točaka kratkog dometa na koje se odnosi ova Uredba, kriteriji za EIRP koje sadržava norma iz točke 1. primjenjuju se na zbroj EIRP-a svih antenskih sustava (ili njihovih dijelova) na toj lokaciji.


title: Provedbena uredba Komisije (EU) 2020/1296 оd 16. rujna 2020. o izmjeni Uredbe (EZ) br. 88/97 o odobrenju izuzeća uvoza određenih dijelova za bicikle podrijetlom iz Narodne Republike Kine od proširenja, utvrđenog Uredbom Vijeća (EZ) br. 71/97, antidampinške pristojbe uvedene Uredbom Vijeća (EEZ) br. 2474/93

text:
                  17.9.2020

                  HR

                  Službeni list Europske unije

                  L 303/20

         PROVEDBENA UREDBA KOMISIJE (EU) 2020/1296
         оd 16. rujna 2020.
         o izmjeni Uredbe (EZ) br. 88/97 o odobrenju izuzeća uvoza određenih dijelova za bicikle podrijetlom iz Narodne Republike Kine od proširenja, utvrđenog Uredbom Vijeća (EZ) br. 71/97, antidampinške pristojbe uvedene Uredbom Vijeća (EEZ) br. 2474/93
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1) („osnovna uredba”), a posebno njezin članak 13. stavak 4.,
         uzimajući u obzir Uredbu Vijeća (EZ) br. 71/97 od 10. siječnja 1997. o proširenju konačne antidampinške pristojbe uvedene Uredbom (EEZ) br. 2474/93 o biciklima podrijetlom iz Narodne Republike Kine na uvoz određenih dijelova za bicikle podrijetlom iz Narodne Republike Kine i naplaćivanju proširene pristojbe na takav uvoz registriran u skladu s Uredbom (EZ) br. 703/96 (2), a posebno njezin članak 2.,
         budući da:

                     (1)

                     Trenutačno se na uvoz u Uniju osnovnih dijelova za bicikle podrijetlom iz Narodne Republike Kine („NRK”) primjenjuje antidampinška pristojba („proširena pristojba”) koja proizlazi iz proširenja Uredbom (EZ) br. 71/97.

                     (2)

                     U skladu s člankom 3. Uredbe (EZ) br. 71/97 trebalo bi uspostaviti sustav izuzeća kako bi se odobrilo izuzeće uvoza osnovnih dijelova za bicikle kojim se ne izbjegava antidampinška pristojba. To izuzeće utvrđeno je u članku 13. stavku 4. („sustav izuzeća”) osnovne uredbe. Sustavom izuzeća izuzimaju se sastavljači koji ne izbjegavaju antidampinšku mjeru povezanu s biciklima kako bi uvozili kineske dijelove za bicikle bez antidampinške pristojbe.

                     (3)

                     Pravni okvir za provedbu sustava izuzeća predviđen je Uredbom Komisije (EZ) br. 88/97 (3) („uredba o izuzeću”). Uredba o izuzeću izmijenjena je Uredbom Komisije (EU) br. 512/2013 (4) kako bi se, među ostalim, uvele odredbe o „kontroli krajnjeg korištenja” usmjerene na sastavljanje električnih bicikala.

                     (4)

                     Nakon preispitivanja proširenja antidampinške pristojbe uvedene za uvoz bicikala podrijetlom iz NRK-a na uvoz određenih dijelova za bicikle iz NRK-a u skladu s člankom 11. stavkom 2. osnovne uredbe, Komisija je Provedbenom uredbom (EU) 2019/1379 (5) odlučila produljiti mjere protiv izbjegavanja mjera za dodatnih pet godina.

                     (5)

                     Kako je navedeno u uvodnoj izjavi 44. Uredbe (EZ) br. 71/97, Komisija neprestano preispituje sustav izuzeća kako bi ga se prema potrebi moglo prilagoditi i tako uzeti u obzir iskustvo stečeno na temelju njegove primjene.

                     (6)

                     U okviru sustava izuzeća, kako je utvrđen u članku 14. uredbe o izuzeću, uvezeni dijelovi za bicikle mogli bi se upotrebljavati za sastavljanje električnih bicikala na temelju odobrenja za „kontrolu krajnjeg korištenja”. Međutim, taj se članak primjenjuje samo na sastavljače bicikala koji nisu izuzeti. Trebao bi postojati i postupak koji izuzetim sastavljačima bicikala u Uniji omogućuje uvoz osnovnih dijelova za bicikle za sastavljanje električnih bicikala.

                     (7)

                     Komisija u tom pogledu napominje da je tržište bicikala u Uniji vrlo dinamično, a izuzeti sastavljači bicikala proizvode i električne bicikle i bicikle bez motora.

                     (8)

                     Dijelovi za sastavljanje električnih bicikala ne podliježu proširenoj antidampinškoj pristojbi. Zbog toga djelatnost sastavljanja električnih bicikala ostaje izvan područja primjene Uredbe (EZ) br. 71/97. Uvodna izjava 11. Uredbe (EU) br. 512/2013 potvrđuje da upotreba osnovnih dijelova za bicikle za sastavljanje električnih bicikala nije trebala podlijegati proširenoj antidampinškoj pristojbi na bicikle. Doista, „postojeći program nije jasan u odnosu na uvoz dijelova za bicikle koji se koriste za sklapanje bicikala opremljenih dodatnim motorom, sa ili bez pomoćnih prikolica, ponekad zvanim električni bicikli ili električni bicikl s pedalama (pedalec). Kompletni električni bicikli i stoga dijelovi za sastavljanje električnih bicikala ne podliježu ni antidampinškoj pristojbi niti produljenoj antidampinškoj pristojbi, to jest postupci sklapanja električnih bicikala ostaju izvan područja primjene Uredbe (EZ) br. 71/97. Stoga, smatra se prikladnim produljiti postojeće odredbe prema članku 14. za ‚kontrolu krajnjeg korištenja’ dijelova namijenjenih za sklapanje električnih bicikala. Odredbe o ‚kontroli krajnjeg korištenja’ omogućuju nacionalnim carinskim tijelima praćenje konačne upotrebe uvezenih dijelova, to jest korištenje za sastavljanje klasičnih ili električnih bicikala.”.

                     (9)

                     Nakon što je preispitala iskustvo stečeno u primjeni sustava izuzeća, Komisija smatra da je potrebno izmijeniti određene aspekte kako bi se olakšalo funkcioniranje sustava izuzeća za izuzete sastavljače bicikala.

                     (10)

                     U sustavu izuzeća trebalo bi utvrditi relevantne odredbe u pogledu sastavljača vozila koja nisu bicikli, neovisno o tome jesu li električna, na primjer određenih romobila (6), u čijoj se proizvodnji također mogu upotrebljavati dijelovi za bicikle kao što su kotači, vilice i kormila. Na određene romobile ne primjenjuje se ni antidampinška pristojba ni proširena antidampinška pristojba pa je djelatnost sklapanja romobila i dalje izvan područja primjene uredbe o proširenju. Stoga se smatra primjerenim proširiti postojeće odredbe u skladu s člankom 14. uredbe o izuzeću na „kontrolu krajnjeg korištenja” dijelova namijenjenih za sastavljanje drugih proizvoda uz upotrebu dijelova za bicikle. Odredbama o „kontroli krajnjeg korištenja” nacionalnim carinskim tijelima omogućuje se da prate konačnu upotrebu uvezenih dijelova, tj. upotrebu za sastavljanje bicikala, neovisno o tome jesu li električni, ili vozila koja nisu bicikli, neovisno o tome jesu li električna.

                     (11)

                     Sustavom izuzeća trebalo bi utvrditi i relevantne odredbe u pogledu sastavljača dijelova za bicikle kao što su sustavi kočenja, pri čemu se dijelovi za bicikle kao što su poluge za kočnice mogu koristiti i u proizvodnji sustava kočenja. Smatra se potrebnim da se na sastavljače dijelova za bicikle primjenjuju ista pravila kao na sastavljače cijelih bicikala, a posebno na obveze izuzetih stranaka iz članka 8. uredbe o izuzeću.

                     (12)

                     U tom kontekstu i zbog pravne sigurnosti smatra se primjerenim proširiti područje primjene izuzeća na uvoz osnovnih dijelova za bicikle koji se koriste u sastavljanju vozila koja nisu bicikli opremljenih pomoćnim motorom. U tu se svrhu članak 1., članak 4. stavak 1. točka (a), članak 8. stavak 1. točka (b) i članak 14. točka (d) uredbe o izuzeću izmjenjuju na odgovarajući način.

                     (13)

                     Osim toga, izuzeti proizvođači bicikala mogu svojim kupcima isporučivati osnovne dijelove za bicikle za potrebe poslijeprodajnih usluga i jamstvenih zahtjeva, a da se na njih ne primjenjuje pristojba za sprečavanje izbjegavanja mjera. U tom pogledu Komisija smatra da bi se izuzeti osnovni dijelovi za bicikle mogli upotrebljavati za poslijeprodajne usluge i pružanje jamstva. Gornja granica kako je definirana u članku 14. točki (c) uredbe o izuzeću ne primjenjuje se na takve dijelove koje isporučuju izuzete stranke. Međutim, naglašava se da količine isporučene u tu svrhu moraju biti razumne i razmjerne aktivnostima sastavljanja izuzete strane u skladu s člankom 8. uredbe o izuzeću te ne smiju ugroziti korektivne učinke pristojbe u skladu s člankom 13. stavkom 2. osnovne uredbe.

                     (14)

                     U skladu s načelom dobre uprave izmjene uredbe o izuzeću predviđene ovom Uredbom primjenjuju se što je prije moguće na sve nove i sve tekuće ispitne postupke.

                     (15)

                     Uredbu (EZ) br. 88/97 stoga bi trebalo na odgovarajući način izmijeniti.

                     (16)

                     Mjere predviđene ovom Uredbom u skladu su s mišljenjem odbora osnovanog člankom 15. stavkom 1. Uredbe (EU) 2016/1036,

               DONIJELA JE OVU UREDBU:

            Članak 1.
            Uredba (EZ) br. 88/97 mijenja se kako slijedi:

                        (1)

                        Definicija „postupka sastavljanja” u članku 1. zamjenjuje se sljedećim:
                        „‚postupak sastavljanja’ znači postupak u kojem se osnovni dijelovi za bicikle ugrađuju radi sastavljanja ili dovršenja bicikala ili proizvodnje ili sastavljanja dijelova za bicikle.”

                        (2)

                        Članak 4. stavak 1. točka (a) zamjenjuje se sljedećim:

                                    „(a)

                                    sadržava dokaze da podnositelj zahtjeva upotrebljava osnovne dijelove za bicikle za proizvodnju ili sastavljanje bicikala ili dijelova za bicikle u količinama iznad praga određenog u članku 14. točki (c) ili da je preuzeo neopozivu ugovornu obvezu da to čini;”

                        (3)

                        Članak 8. stavak 1. točka (b) zamjenjuje se sljedećim:

                                    „(b)

                                    ako primi isporuke osnovnih dijelova za bicikle koji su izuzeti od proširene pristojbe u skladu s člankom 2., ti se dijelovi koriste u djelatnosti sastavljanja ili sastavljanja drugih proizvoda, uništavaju, ponovno izvoze ili preprodaju drugoj izuzetoj stranci.”

                        (4)

                        Članak 14. točka (d) zamjenjuje se sljedećim:

                                    „(d)

                                    osnovni dijelovi za bicikle upotrebljavaju se u sastavljanju bicikala opremljenih pomoćnim motorom (dodatna oznaka TARIC 8835) ili vozila koja nisu bicikli, neovisno o tome jesu li opremljena pomoćnim motorom (dodatna oznaka TARIC C549).”

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se na sve nove i sve tekuće ispitne postupke od njezina stupanja na snagu.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 16. rujna 2020.

                  Za Komisiju

                  Predsjednica

               Ursula VON DER LEYEN

            (1)  SL L 176, 30.6.2016., str. 21.

            (2)  SL L 16, 18.1.1997., str. 55.

            (3)  Uredba Komisije (EZ) br. 88/97 od 20. siječnja 1997. o odobrenju izuzeća uvoza određenih dijelova bicikala podrijetlom iz Narodne Republike Kine od proširenja, utvrđenog Uredbom Vijeća (EZ) br. 71/97, antidampinške pristojbe uvedene Uredbom Vijeća (EEZ) br. 2474/93 (SL L 17, 21.1.1997., str. 17.).

            (4)  Uredba Komisije (EU) br. 512/2013 od 4. lipnja 2013. o izmjeni Uredbe (EZ) br. 88/97 o odobravanju izuzeća uvoza određenih dijelova za bicikle podrijetlom iz Narodne Republike Kine od produljenja antidampinške pristojbe iz Uredbe Vijeća (EZ) br. 71/97 uvedene Uredbom Vijeća (EEZ) br. 2474/93 (SL L 152, 5.6.2013., str. 1.).

            (5)  Provedbena uredba Komisije (EU) 2019/1379 оd 28. kolovoza 2019. o uvođenju konačne antidampinške pristojbe na uvoz bicikala podrijetlom iz Narodne Republike Kine, kako je proširena na uvoz bicikala poslanih iz Indonezije, Malezije, Šri Lanke, Tunisa, Kambodže, Pakistana i Filipina, bez obzira na to imaju li deklarirano podrijetlo iz tih zemalja, nakon revizije zbog isteka mjere u skladu s člankom 11. stavkom 2. Uredbe (EU) 2016/1036 (SL L 225, 29.8.2019., str. 1.).

            (6)  Postoje romobili koji su obuhvaćeni definicijom bicikla. Sastavljanje takvih romobila uređeno je pravilima za sastavljače bicikala.


title: Provedbena uredba Komisije (EU) 2020/1297 оd 17. rujna 2020. o 316. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom

text:
                  17.9.2020

                  HR

                  Službeni list Europske unije

                  LI 303/1

         PROVEDBENA UREDBA KOMISIJE (EU) 2020/1297
         оd 17. rujna 2020.
         o 316. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 881/2002 od 27. svibnja 2002. o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom (1), a posebno njezin članak 7. stavak 1. točku (a) i članak 7.a stavak 1.,
         budući da:

                     (1)

                     U Prilogu I. Uredbi (EZ) br. 881/2002 navode se osobe, skupine i subjekti na koje se odnosi zamrzavanje financijskih sredstava i gospodarskih izvora na temelju te uredbe.

                     (2)

                     Odbor za sankcije Vijeća sigurnosti Ujedinjenih naroda odlučio je 10. rujna 2020. izmijeniti 11 unosa na popisu osoba, skupina i subjekata na koje bi se trebalo primjenjivati zamrzavanje financijskih sredstava i gospodarskih izvora.

                     (3)

                     Prilog I. Uredbi (EZ) br. 881/2002 trebalo bi stoga na odgovarajući način izmijeniti.

                     (4)

                     Kako bi se osigurala djelotvornost mjera predviđenih ovom Uredbom, ona bi trebala odmah stupiti na snagu,

               DONIJELA JE OVU UREDBU:

            Članak 1.
            Prilog I. Uredbi (EZ) br. 881/2002 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 17. rujna 2020.

                  Za Komisiju,

                  u ime predsjednice,

                  Glavni director

                  Glavna uprava za financijsku stabilnost, financijske usluge i uniju tržišta kapitala

            (1)  SL L 139, 29.5.2002., str. 9.

            PRILOG
            Prilog I. Uredbi Vijeća (EZ) br. 881/2002 mijenja se kako slijedi:
            Podaci za utvrđivanje identiteta u sljedećim unosima pod naslovom „Fizičke osobe” mijenjaju se kako slijedi:

                        1.

                        „Moussa Ben Omar Ben Ali Essaadi (lažno ime (a) Dah Dah, (b) Abdelrahmman, (c) Bechir). Adresa: Tunis. Datum rođenja: 4.12.1964. Mjesto rođenja: Tabarka, Tunis. Državljanstvo: tunisko. Broj putovnice: L335915 (tuniska putovnica izdana u Milanu u Italiji 8.11.1996., istekla 7.11.2001.). Ostale informacije: Iz Sudana 2011. otišao u Tunis. Datum uvrštenja u skladu s člankom 2.a stavkom 4. točkom (b): 25.6.2003.”
                        zamjenjuje se sljedećim:
                        „Moussa Ben Omar Ben Ali Essaadi (izvorno pismo:   ) (nepouzdano lažno ime: (a) Dah Dah; (b) Abdelrahmman; (c) Bechir). Datum rođenja: 4.12.1964. Mjesto rođenja: Tabarka, Tunis. Državljanstvo: tunisko. Broj putovnice L335915 (tuniska putovnica izdana u Milanu u Italiji 8.11.1996., istekla 7.11.2001.). Adresa: Tunis. Ostale informacije: Iz Sudana 2011. otišao u Tunis. Datum uvrštenja na popis u skladu s člankom 7.d stavkom 2. točkom (i): 25.6.2003.”

                        2.

                        „Khalil Ben Ahmed Ben Mohamed Jarraya (lažno ime (a) Khalil Yarraya, (b) Ben Narvan Abdel Aziz, (c) Abdel Aziz Ben Narvan, (d) Amro, (e) Omar, (f) Amrou, (g) Amr). Adresa: Nuoro, Italija. Datum rođenja: (a) 8.2.1969., (b) 15.8.1970. Mjesto rođenja: (a) Sfax, Tunis; (b) Sereka, bivša Jugoslavija. Državljanstvo: tunisko. Broj putovnice: (a) K989895 (tuniska putovnica izdana 26.7.1995. u Genovi u Italiji, istekla 25.7.2000.). Ostale informacije: Datum rođenja: 15.8.1970. i mjesto rođenja: Sereka, bivša Jugoslavija, odnose se na lažna imena Ben Narvan Abdel Aziz i Abdel Aziz Ben Narvan. Datum uvrštenja u skladu s člankom 2.a stavkom 4. točkom (b): 25.6.2003.”
                        zamjenjuje se sljedećim:
                        „Khalil Ben Ahmed Ben Mohamed Jarraya (izvorno pismo:   ) (pouzdano lažno ime: (a) Khalil Yarraya; (b) Ben Narvan Abdel Aziz (Datum rođenja: 15.8.1970.; mjesto rođenja: Sereka, bivša Jugoslavija); (c) Abdel Aziz Ben Narvan (Datum rođenja: 15.8.1970.; mjesto rođenja: Sereka, bivša Jugoslavija); nepouzdano lažno ime: (a) Amro; (b) Omar; (c) Amrou; (d) Amr). Datum rođenja: 8.2.1969. Mjesto rođenja: Sfax, Tunis. Državljanstvo: tunisko. Broj putovnice K989895 (tuniska putovnica izdana 26.7.1995. u Genovi u Italiji, istekla 25.7.2000.). Adresa: Nuoro, Italija. Ostale informacije: Protjeran iz Italije u Tunis 24.2.2015.; Datum uvrštenja na popis u skladu s člankom 7.d stavkom 2. točkom (i): 25.6.2003.”

                        3.

                        „Said Ben Abdelhakim Ben Omar Al-Cherif (lažno ime (a) Cherif Said, (b) Binhamoda Hokri, (c) Hcrif Ataf, (d) Bin Homoda Chokri, (e) Atef Cherif, (f) Sherif Ataf, (g) Ataf Cherif Said, (h) Cherif Said, (i) Cherif Said, (j) Djallal, (k) Youcef, (l) Abou Salman, (m) Said Tmimi). Adresa: Corso Lodi 59, Milano, Italija. Datum rođenja: (a) 25.1.1970., (b) 25.1.1971., (c) 12.12.1973. Mjesto rođenja: (a) Menzel Temime, Tunis; (b) Tunis; (c) Sosa, Tunis; (d) Solisse, Tunis; (e) Tunis, Tunis; (f) Alžir; (g) Aras, Alžir. Državljanstvo: tunisko. Broj putovnice: M307968 (tuniska putovnica izdana 8.9.2001., istekla 7.9.2006.). Ostale informacije: Ime majke: Radhiyah Makki. Datum uvrštenja u skladu s člankom 2.a stavkom 4. točkom (b): 12.11.2003.”
                        zamjenjuje se sljedećim:
                        „Said Ben Abdelhakim Ben Omar Al-Cherif (izvorno pismo:   ) (pouzdano lažno ime: (a) Cherif Said (Datum rođenja: 25.1.1970.; mjesto rođenja: Tunis); (b) Binhamoda Hokri (Datum rođenja: 25.1.1970.; mjesto rođenja: Sosa, Tunis); (c) Hcrif Ataf (Datum rođenja: 25.1.1971.; mjesto rođenja: Solisse, Tunis); (d) Bin Homoda Chokri (Datum rođenja: 25.1.1970.; mjesto rođenja: Tunis, Tunis); (e) Atef Cherif (Datum rođenja: 12.12.1973.; mjesto rođenja: Alžir); (f) Sherif Ataf (Datum rođenja: 12.12.1973.; mjesto rođenja: Aras, Alžir); (g) Ataf Cherif Said (Datum rođenja: 12.12.1973.; mjesto rođenja: Tunis, Tunis); (h) Cherif Said (Datum rođenja: 25.1.1970.; mjesto rođenja: Tunis, Tunis); (i) Cherif Said (Datum rođenja: 12.12.1973.; mjesto rođenja: Alžir); nepouzdano lažno ime: (a) Djallal; (b) Youcef; (c) Abou Salman; (d) Said Tmimi). Datum rođenja: 25.1.1970. Mjesto rođenja: Manzil Tmim, Tunis. Državljanstvo: tunisko. Broj putovnice M307968 (tuniska putovnica izdana 8.9.2001., istekla 7.9.2006.). Adresa: Corso Lodi 59, Milano, Italija. Ostale informacije: (a) Ime majke: Radhiyah Makki; (b) Protjeran iz Italije u Tunis 27.11.2013.; Datum uvrštenja na popis u skladu s člankom 7.d stavkom 2. točkom (i): 12.11.2003.”

                        4.

                        „Imed Ben Mekki Zarkaoui (lažno ime (a) Dour Nadre, (b) Dour Nadre, (c) Daour Nadre, (d) Imad ben al-Mekki ben al-Akhdar al-Zarkaoui, (f) Zarga, (g) Nadra). Adresa: 41-45, Rue Estienne d’Orves, Pré Saint Gervais, Francuska. Datum rođenja: (a) 15.1.1973., (b) 15.1.1974., (c) 31.3.1975. Mjesto rođenja: (a) Tunis, Tunis; (b) Maroko; (c) Alžir. Državljanstvo: tunisko. Broj putovnice: M174950 (tuniska putovnica izdana 27.4.1999., istekla 26.4.2004.). Ostale informacije: Ime majke: Zina al-Zarkaoui. Datum uvrštenja u skladu s člankom 2.a stavkom 4. točkom (b): 12.11.2003.”
                        zamjenjuje se sljedećim:
                        „Imed Ben Mekki Zarkaoui (izvorno pismo:   ) (pouzdano lažno ime: (a) Dour Nadre; (b) Dour Nadre; (c) Daour Nadre; (d) Imad ben al-Mekki ben al-Akhdar al-Zarkaoui (kako je prethodno navedeno); nepouzdano lažno ime: (a) Zarga; (b) Nadra). Datum rođenja: (a) 15.1.1973.; (b) 15.1.1974.; (c) 31.3.1975. Mjesto rođenja: (a) Tunis, Tunis; (b) Maroko; (c) Alžir. Državljanstvo: tunisko. Broj putovnice M174950 (tuniska putovnica izdana 27.4.1999., istekla 26.4.2004.). Adresa: 41-45, Rue Estienne d’Orves, Pré Saint Gervais, Francuska. Ostale informacije: Ime majke: Zina al-Zarkaoui. Datum uvrštenja na popis u skladu s člankom 7.d stavkom 2. točkom (i): 12.11.2003.”

                        5.

                        „Kamal Ben Maoeldi Ben Hassan Al-Hamraoui (lažno ime (a) Hamroui Kamel ben Mouldi, (b) Hamraoui Kamel, (c) Kamel, (d) Kimo). Adresa: (a) Via Bertesi 27, Cremona, Italija, (b) Via Plebiscito 3, Cremona, Italija. Datum rođenja: (a) 21.10.1977., (b) 21.11.1977. Mjesto rođenja: (a) Beja, Tunis; (b) Maroko; (c) Tunis. Državljanstvo: tunisko. Broj putovnice: P229856 (tuniska putovnica izdana 1.11.2002., istekla 31.10.2007.). Ostale informacije: (a) Ime majke: Khamisah al-Kathiri; (b) Protiv njega donesena je odluka o protjerivanju, koju je 17.4.2007. suspendirao Europski sud za ljudska prava; (c) Ponovno uhićen u Italiji 20. svibnja 2008.; (d) Zabranjen mu je ulazak u schengenski prostor; Datum uvrštenja u skladu s člankom 2.a stavkom 4. točkom (b): 12.11.2003.”
                        zamjenjuje se sljedećim:
                        „Kamal Ben Maoeldi Ben Hassan Al-Hamraoui (izvorno pismo:   ) (pouzdano lažno ime: (a) Hamroui Kamel ben Mouldi; (b) Hamraoui Kamel; nepouzdano lažno ime: (a) Kamel; (b) Kimo). Datum rođenja: (a) 21.10.1977.; (b) 21.11.1977. Mjesto rođenja: (a) Beja, Tunis; (b) Maroko; (c) Tunis. Državljanstvo: tunisko. Broj putovnice P229856 (tuniska putovnica izdana 1.11.2002., istekla 31.10.2007.). Adresa: (a) Via Bertesi 27, Cremona, Italija; (b) Via Plebiscito 3, Cremona, Italija. Ostale informacije: (a) Ime majke: Khamisah al-Kathiri; (b) Protjeran iz Italije u Tunis 6.5.2015. Datum uvrštenja na popis u skladu s člankom 7.d stavkom 2. točkom (i): 12.11.2003.”

                        6.

                        „Hamadi Ben Abdul Azis Ben Ali Bouyehia (lažno ime (a) Gamel Mohamed, (b) Abd el Wanis Abd Gawwad Abd el Latif Bahaa, (c) Mahmoud Hamid). Adresa: Corso XXII Marzo 39, Milano, Italija. Datum rođenja: (a) 29.5.1966. (b) 25.5.1966. (Gamel Mohamed), (c) 9.5.1986. (Abd el Wanis Abd Gawwad Abd el Latif Bahaa). Mjesto rođenja: (a) Tunis, Tunis, (b) Maroko (Gamel Mohamed), (c) Egipat (Abd el Wanis Abd Gawwad Abd el Latif Bahaa). Državljanstvo: tunisko. Broj putovnice: L723315 (tuniska putovnica izdana 5.5.1998., istekla 4.5.2003.). Ostale informacije: U zatvoru u Italiji do 28. srpnja 2011. Datum uvrštenja u skladu s člankom 2.a stavkom 4. točkom (b): 12.11.2003.”
                        zamjenjuje se sljedećim:
                        „Hamadi Ben Abdul Azis Ben Ali Bouyehia (izvorno pismo:   ) (pouzdano lažno ime: (a) Gamel Mohamed (Datum rođenja: 25.5.1966.; mjesto rođenja: Maroko); (b) Abd el Wanis Abd Gawwad Abd el Latif Bahaa (Datum rođenja: 9.5.1986.; mjesto rođenja: Egipat); (c) Mahmoud Hamid). Datum rođenja: 29.5.1966. Mjesto rođenja: Tunis, Tunis. Državljanstvo: tunisko. Broj putovnice L723315 (tuniska putovnica izdana 5.5.1998., istekla 4.5.2003.). Adresa: Corso XXII Marzo 39, Milano, Italija. Ostale informacije: U zatvoru u Italiji do 6.2.2026. Datum uvrštenja na popis u skladu s člankom 7.d stavkom 2. točkom (i): 12.11.2003.”

                        7.

                        „Noureddine Ben Ali Ben Belkassem Al-Drissi (lažno ime (a) Drissi Noureddine, (b) Abou Ali, (c) Faycal). Adresa: Via Plebiscito 3, Cremona, Italija. Datum rođenja: 30.4.1964. Mjesto rođenja: Tunis, Tunis. Državljanstvo: tunisko. Broj putovnice: L851940 (tuniska putovnica izdana 9.9.1998., istekla 8.9.2003.). Ostale informacije: (a) Pod upravnom mjerom kontrole u Italiji do 5. svibnja 2010.; (b) Zabranjen mu je ulazak u schengenski prostor; (c) Ime majke: Khadijah al-Drissi. Datum uvrštenja u skladu s člankom 2.a stavkom 4. točkom (b): 12.11.2003.”
                        zamjenjuje se sljedećim:
                        „Noureddine Ben Ali Ben Belkassem Al-Drissi (izvorno pismo:   ) (pouzdano lažno ime: (a) Drissi Noureddine; nepouzdano lažno ime: (a) Abou Ali; (b) Faycal). Datum rođenja: 30.4.1964. Mjesto rođenja: Tunis, Tunis. Državljanstvo: tunisko. Broj putovnice: L851940 (tuniska putovnica izdana 9.9.1998., istekla 8.9.2003.). Adresa: Via Plebiscito 3, Cremona, Italija. Ostale informacije: (a) Ime majke: Khadijah al-Drissi; (b) Protjeran iz Italije u Tunis 10.2.2013. Datum uvrštenja na popis u skladu s člankom 7.d stavkom 2. točkom (i): 12.11.2003.”

                        8.

                        „Azzam Abdullah Zureik Al-Maulid Al-Subhi (lažno ime (a) Mansur al-Harbi; (b) Azzam al-Subhi; (c) Azam Abdallah Razeeq al Mouled Alsbhua; (d) Abu Muslem al-Maky; (e) Abu Suliman al-Harbi; (f) Abu Abdalla al-Harbi; (g) Azam A.R. Alsbhua). Datum rođenja: 12.4.1976. Mjesto rođenja: Al Baraka, Saudijska Arabija. Državljanstvo: saudijsko. Broj putovnice: C389664 (saudijska putovnica izdana 15.9.2000., istekla 15.9.2005.). Ostale informacije: (a) Fizički opis: boja očiju: tamna; boja kose: tamna; boja kože: tamna; (b) Govori arapski; (c) Ime oca: Abdullah Razeeq al Mouled al Sbhua; (d) Fotografija uvrštena u posebnu objavu Interpola i Vijeća sigurnosti UN-a. Datum uvrštenja na popis iz članka 2.a stavka 4. točke (b): 23.9.2014. ”
                        zamjenjuje se sljedećim:
                        „Azzam Abdullah Zureik Al-Maulid Al-Subhi (pouzdano lažno ime: (a) Mansur al-Harbi; (b) Azzam al-Subhi; (c) Azam Abdallah Razeeq al Mouled Alsbhua; (d) Abu Muslem al-Maky; (e) Abu Suliman al-Harbi; (f) Abu Abdalla al-Harbi; (g) Azam A.R. Alsbhua). Datum rođenja: 12.4.1976. Mjesto rođenja: Al Baraka, Saudijska Arabija. Državljanstvo: saudijsko. Broj putovnice C389664 (saudijska putovnica izdana 15.9.2000.). Nacionalni identifikacijski broj 1024026187. Ostale informacije: (a) Ime oca: Abdullah Razeeq al Mouled al Sbhua; (b) Fizički opis: boja očiju: tamna; boja kose: tamna; boja kože: tamna; (c) Govori arapski; (d) Fotografija dostupna za uvrštenje na posebnu objavu Interpola i Vijeća sigurnosti UN-a. Datum uvrštenja na popis u skladu s člankom 7.d stavkom 2. točkom (i): 23.9.2014.”

                        9.

                        „Ibrahim Suleiman Hamad Al-Hablain (lažno ime (a) Barahim Suliman H. al Hblian; (b) Abu Jabal; (c) Abu-Jabal). Funkcija: Stručnjak za eksploziv i operativac u Brigadama Abdallah Azzam (AAB). Datum rođenja: 17.12.1984. Mjesto rođenja: Buraidah, Saudijska Arabija. Državljanstvo: saudijsko. Broj putovnice: F800691 (saudijska putovnica). Ostale informacije: (a) Fizički opis: boja očiju: tamna; boja kose: tamna; boja kože: maslinasta; (b) Govori arapski; (c) Fotografija uvrštena u posebnu objavu Interpola i Vijeća sigurnosti UN-a. Datum uvrštenja na popis iz članka 2.a stavka 4. točke (b): 23.9.2014.”
                        zamjenjuje se sljedećim:
                        „Ibrahim Suleiman Hamad Al-Hablain (pouzdano lažno ime: (a) Barahim Suliman H. al Hblian; nepouzdano lažno ime: (a) Abu Jabal; (b) Abu-Jabal). Datum rođenja: 17.12.1984. Mjesto rođenja: Buraidah, Saudijska Arabija. Državljanstvo: saudijsko. Broj putovnice F800691 (saudijska putovnica). Nacionalni identifikacijski broj 1047503170. Ostale informacije: (a) Fizički opis: boja očiju: tamna; boja kose: tamna; boja kože: maslinasta; (b) Govori arapski; (c) Fotografija dostupna za uvrštenje na posebnu objavu Interpola i Vijeća sigurnosti UN-a. Datum uvrštenja na popis u skladu s člankom 7.d stavkom 2. točkom (i): 23.9.2014.”

                        10.

                        „Tarad Mohammad Aljarba (lažno ime (a) Tarad Aljarba, (b) Abu-Muhammad al-Shimali); Datum rođenja: 20.11.1979.; Mjesto rođenja: Irak; Državljanstvo: saudijsko. Broj putovnice: E704088 (saudijska putovnica izdana 26.8.2003., istekla 2.7.2008.). Datum uvrštenja na popis u skladu s člankom 7.d stavkom 2. točkom (i): 29.9.2015.”
                        zamjenjuje se sljedećim:
                        „Tarad Mohammad Alnori Alfares Aljarba (pouzdano lažno ime: Tarad Aljarba; nepouzdano lažno ime: Abu-Muhammad al-Shimali). Datum rođenja: 20.11.1979. Mjesto rođenja: Irak. Državljanstvo: saudijsko. Broj putovnice E704088 (izdana 26.8.2003., istekla 2.7.2008.). Nacionalni identifikacijski broj 1121628414. Datum uvrštenja na popis u skladu s člankom 7.d stavkom 2. točkom (i): 29.9.2015.”

                  Podaci za identifikaciju u unosu pod naslovom „Pravne osobe, subjekti i tijela” mijenjaju se kako slijedi:

               „Wafa Humanitarian Organisation (lažno ime (a) Al Wafa, (b) Al Wafa Organisation, (c) Wafa Al-Igatha Al-Islamia). Adresa: (a) Jordan house No 125, Street 54, Phase II. Hayatabad, Peshawar, Pakistan (u vrijeme uvrštenja na popis); (b) Saudijska Arabija (u vrijeme uvrštenja na popis); (c) Kuvajt (u vrijeme uvrštenja na popis); (d) Ujedinjeni Arapski Emirati (u vrijeme uvrštenja na popis); (e) Afganistan (u vrijeme uvrštenja na popis). Ostale informacije: Sjedište u Kandaharu u Afganistanu, prema podacima iz 2001. Datum uvrštenja u skladu s člankom 2.a stavkom 4. točkom (b): 6.10.2001.”

            zamjenjuje se sljedećim:

               „Wafa Humanitarian Organisation (lažno ime: (a) Al Wafa; (b) Al Wafa Organization; (c) Wafa Al-Igatha Al-Islamia). Adresa: (a) Jordan House No. 125, Street 54, Phase II Hayatabad, Peshawar, Pakistan (u vrijeme uvrštenja na popis); (b) Kuvajt (u vrijeme uvrštenja na popis); (c) Ujedinjeni Arapski Emirati (u vrijeme uvrštenja na popis); (d) Afganistan (u vrijeme uvrštenja na popis). Ostale informacije: Sjedište je bilo u Kandaharu u Afganistanu, prema podacima iz 2001. Datum uvrštenja na popis u skladu s člankom 7.e točkom (e): 6.10.2001.”


title: Provedbena uredba Vijeća (EU) 2020/1744 od 20. studenoga 2020. o provedbi Uredbe (EU) 2019/796 o mjerama ograničavanja protiv kibernapada koji predstavljaju prijetnju Uniji ili njezinim državama članicama

text:
                  23.11.2020

                  HR

                  Službeni list Europske unije

                  L 393/1

         PROVEDBENA UREDBA VIJEĆA (EU) 2020/1744
         od 20. studenoga 2020.
         o provedbi Uredbe (EU) 2019/796 o mjerama ograničavanja protiv kibernapada koji predstavljaju prijetnju Uniji ili njezinim državama članicama
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) 2019/796 od 17. svibnja 2019. o mjerama ograničavanja protiv kibernapada koji predstavljaju prijetnju Uniji ili njezinim državama članicama (1), a posebno njezin članak 13. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 17. svibnja 2019. donijelo Uredbu (EU) 2019/796.

                     (2)

                     Vijeće je 30. srpnja 2020. donijelo Provedbenu uredbu (EU) 2020/1125 (2) kojom je na popis fizičkih i pravnih osoba, subjekata i tijela koji podliježu mjerama ograničavanja naveden u Prilogu I. Uredbi (EU) 2019/796 dodano šest fizičkih osoba i tri subjekta ili tijela.

                     (3)

                     Za dva uvrštenja fizičkih osoba na popis zaprimljene su ažurirane informacije.

                     (4)

                     Uredbu (EU) 2019/796 trebalo bi stoga na odgovarajući način izmijeniti,

               DONIJELO JE OVU UREDBU:

            Članak 1.
            Prilog I. Uredbi (EU) 2019/796 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 20. studenoga 2020.

                  Za Vijeće

                  Predsjednik

               M. ROTH

            (1)  SL L 129 I, 17.5.2019., str. 1.

            (2)  Provedbena uredba Vijeća (EU) 2020/1125 od 30. srpnja 2020. o provedbi Uredbe (EU) 2019/796 o mjerama ograničavanja protiv kibernapada koji predstavljaju prijetnju Uniji ili njezinim državama članicama (SL L 246, 30.7.2020., str. 4.).

            PRILOG
            U Prilogu I. Uredbi (EU) 2019/796 pod podnaslovom „A. Fizičke osobe” unosi 1. i 2. zamjenjuju se sljedećim unosima:

                           Ime

                           Identifikacijski podaci

                           Obrazloženje

                           Datum uvrštenja na popis

                           „1.

                           GAO Qiang

                           Datum rođenja: 4. listopada 1983.
                           Mjesto rođenja: Provincija Shandong, Kina
                           Adresa: Room 1102, Guanfu Mansion, 46 Xinkai Road, Hedong District, Tianjin, Kina
                           Državljanstvo: kinesko
                           Spol: muški

                           Gao Qiang sudjeluje u operaciji „Operation Cloud Hopper”, nizu kibernapada sa znatnim učinkom koji potječu iz područja izvan Unije i predstavljaju vanjsku prijetnju Uniji ili njezinim državama članicama te kibernapada sa znatnim učinkom protiv trećih država.
                           Meta operacije „Operation Cloud Hopper” informacijski su sustavi multinacionalnih društava na šest kontinenata, uključujući društva sa sjedištem u Uniji, te je u okviru te operacije ostvaren neovlašten pristup komercijalno osjetljivim podacima, što je dovelo do znatnog gospodarskog gubitka.
                           Subjekt javnosti poznat kao „APT10” („Advanced Persistent Threat 10”) (također poznat kao „Red Apollo”, „CVNX”, „Stone Panda”, „MenuPass” i „Potassium”) izvršio je operaciju „Operation Cloud Hopper”.
                           Gaoa Qianga može se povezati sa subjektom „APT10”, među ostalim zbog njegove povezanosti s kontrolno-upravljačkom infrastrukturom subjekta „APT10”. Nadalje, Huaying Haitai, subjekt uvršten na popis zbog pružanja potpore operaciji „Operation Cloud Hopper” i njezina olakšavanja, angažirao je Gaoa Qianga. Povezan je sa Zhangom Shilongom, koji je također uvršten na popis u vezi s operacijom „Operation Cloud Hopper”. Gao Qiang stoga je povezan i sa subjektom Huaying Haitai i sa Zhangom Shilongom.

                           30.7.2020.

                           2.

                           ZHANG Shilong

                           Datum rođenja: 10. rujna 1981.
                           Mjesto rođenja: Kina
                           Adresa: Hedong, Yuyang Road No 121, Tianjin, Kina
                           Državljanstvo: kinesko
                           Spol: muški

                           Zhang Shilong sudjeluje u operaciji „Operation Cloud Hopper”, niz kibernapada sa znatnim učinkom koji potječu iz područja izvan Unije i predstavljaju vanjsku prijetnju Uniji ili njezinim državama članicama te kibernapada sa znatnim učinkom protiv trećih država.
                           Meta operacije „Operation Cloud Hopper” informacijski su sustavi multinacionalnih društava na šest kontinenata, uključujući društva sa sjedištem u Uniji, te je u okviru te operacije ostvaren neovlašten pristup komercijalno osjetljivim podacima, što je dovelo do znatnog gospodarskog gubitka.
                           Subjekt javnosti poznat kao „APT10” („Advanced Persistent Threat 10”) (također poznat kao „Red Apollo”, „CVNX”, „Stone Panda”, „MenuPass” i „Potassium”) izvršio je operaciju „Operation Cloud Hopper”.
                           Zhanga Shilonga može se povezati sa subjektom „APT10”, među ostalim s pomoću štetnog softvera koji je razvio i ispitao u vezi s kibernapadima koje je izvršio subjekt „APT10”. Nadalje, Huaying Haitai, subjekt uvršten na popis zbog pružanja potpore operaciji „Operation Cloud Hopper” i njezina olakšavanja, angažirao je Zhanga Shilonga. Povezan je s Gaom Qiangom, koji je također uvršten na popis u vezi s operacijom „Operation Cloud Hopper”. Zhang Shilong stoga je povezan i sa subjektom Huaying Haitai i s Gaom Qiangom.

                           30.7.2020.”


title: Provedbena uredba Komisije (EU) 2020/1738 оd 16. studenoga 2020. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Asparago verde di Altedo” (ZOZP))

text:
                  23.11.2020

                  HR

                  Službeni list Europske unije

                  L 392/8

         PROVEDBENA UREDBA KOMISIJE (EU) 2020/1738
         оd 16. studenoga 2020.
         o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Asparago verde di Altedo” (ZOZP))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Italije za odobrenje izmjene specifikacije za zaštićenu oznaku zemljopisnog podrijetla „Asparago verde di Altedo”, registriranu u skladu s Uredbom Komisije (EZ) br. 492/2003 (2).

                     (2)

                     Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije (3).

                     (3)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije povezana s nazivom „Asparago verde di Altedo” (ZOZP).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 16. studenoga 2020.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  Uredba Komisije (EZ) br. 492/2003 od 18. ožujka 2003. o dopuni Priloga Uredbi (EZ) br. 2400/96 o upisu određenih naziva u Registar zaštićenih oznaka izvornosti i zaštićenih oznaka zemljopisnog podrijetla kako je predviđeno u Uredbi Vijeća (EEZ) br. 2081/92 o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (Soprèssa Vicentina, Asparago Verde di Altedo, Pêra Rocha do Oeste) (SL L 73, 19.3.2003., str. 3.).

            (3)  SL C 221, 6.7.2020., str. 7.